Manfred Beer

** Manfred Beer** rođen 2. decembra 1953. u  Altenbergu u  Istočnoj Njemačkoj (danas Njemačka) je nekadašnji istočnonjemački biatlonac i dvostruki svjetski prvak u biatlonu.

## Karijera 
### Olimpijske igre 
Beer je samo jednom nastupio na olimpijskim igrama i to na ZOI 1976, kada je osvojio jednu bronzanu medalju u štafeti s Karl-Heinzom Menzom, Frankom Ullrichom i Manfredom Geyerom, zaostavši 6:13.0&nbsp;min iza sovjetske štafete u sastavu: Aleksandar Jelizarov, Ivan Bijakov, Nikolaj Kruglov i Aleksandar Tihonov; te drugoplasirane finske štafete u sastavu: Henrik Flöjt, Esko Saira, Juhani Suutarinen i Heikki Ikola. Najbolji plasman u pojedinačnim utrkama bilo mu je 27-o mjesto utrci na 20&nbsp;km, kada je s pet promašaja i  9:30.3&nbsp;min zaostatka bio sporiji iza pobjednika sovjetskog biatlonca Nikolaja Kruglova, koji je utrku završio s dva promašaja.

### Svjetsko prvenstvo 
Manfred Beer je od SP 1974. do SP 1979. nastupio četiri puta na Svjetskim prvenstvima. Osvojio je dvije zlatne i jednu bronzanu medalje. Bronzanu medalju je osvojio na SP 1977. u štafeti s Manfredom Geyerom, Klausom Siebertom i Frankom Ullrichom, kada su s 2:41.7&nbsp;min zaostatka bili sporiji od sovjetske štafete u sastavu: Aleksandar Tihonov, Aleksandar Jelizarov, Aleksandar Ušakov i Nikolaj Kruglov, te drugoplasirane finske štafete u sastavu: Erkki Antila, Raimo Seppänen, Simo Halonen i Heikki Ikola. Prvu zlatnu osvojio je na SP 1978. u štafeti s Frankom Ullrichom, Klausom Siebertom i Eberhardom Röschom s prednošću od 2:40.9&nbsp;min u odnosu na norvešku štafetu u sastavu: Odd Lirhus, Sigleif Johansen, Roar Nilsen, Tor Svendsberget; a drugu na SP 1979. u štafeti s Frankom Ullrichom, Klausom Siebertom i Eberhardom Röschom s prednošću od  1:38.2&nbsp;min u odnosu na finsku štafetu u sastavu: Simo Halonen, Erkki Antila, Raimo Seppänen i Heikki Ikola. Najbolji rezultat u pojedinačnoj konkurenciji bilo mu je peto mjesto na SP 1977. u utrci na 20&nbsp;km kada je s pet promašaja i zaostatkom od 35.9&nbsp;s bio sporiji od pobjednika finskog biatlonca Heikkija Ikole.

### Svjetski kup 
Prvi nastup Beera u Svjetskom kupu bio je u prvoj sezoni 1977/78. u Ruhpoldingu 15. januara 1978. u štafeti s Klausom Siebertom, Frankom Ullrichom i Eberhardom Röschom, kada su pobijedili ispred norveške štafete u sastavu: Odd Lirhus, Terje Krokstad, Svein Engen i Sigleif Johansen. U štafeti je pobijedio još jednom u narednoj sezoni, a najbolji rezultat u pojedinačnim utrkama mu je bilo treće mjesto 26. januara 1980. u sezoni 1979/80. u utrci sprinta na 10&nbsp;km.

## Prestanak karijere 
Aktivnim bavljem biatlonom prestao se baviti 1980.

## Nagrade 
## Privatni život 
Manfred Beer je oženjen s Heidi Beer bivšom prvakinjom Istočne Njemačke u sportskoj akrobatici i s njom ima dvije kćerke biatlonke Katju i Romy Beer. U Zinnwaldu, gradskoj četvrti Altenbergera, vodi biatlonski trenerski centar.

## Napomene 
## Reference 
## Vanjski linkovi
* 

Kategorija:Rođeni 1953.
Kategorija:Biografije, Altenberg (Erzgebirge)
Kategorija:Istočnonjemački biatlonci
Kategorija:Biatlonci na Zimskim olimpijskim igrama 1976.
Kategorija:Istočnonjemački olimpijci u biatlonu
Kategorija:Osvajači bronzane medalje na Olimpijskim igrama (Istočna Njemačka)
Kategorija:Osvajači medalja na Zimskim olimpijskim igrama 1976.
Kategorija:Osvajači medalja na Svjetskim prvenstvima u biatlonu
Kategorija:Svjetski prvaci u biatlonu